cyanic-selkie/wikianc huggingface dataset:
Թեսսա Վայոլեթ
Կինո
2016 թվականին Վայոլեթը մասնակցել է ինդի-ֆիլմի նկարահանումներին, որի համար նա գրել է Cash Cash Money երգը և կատարել Տրիշայի դեր։
Համացանցային մեմ
2019 թվականի սկզբին Թեսսա Վայոլեթը դարձել է ինտերնետ-մեմ ռուս ազգայնականների շրջանում, որոնք սկսել են զանգվածաբար հրապարակել նրա լուսանկարներն ու տեսահոլովակները «Ռուսներ, առաջ!» հայտնի կարգախոսով և կատակով նրան հռչակել են «Ռուսական ազգային պետության թագուհի», ավելի ուշ մեմը սկսել է ակտիվորեն տարածվել VKontakte-ում ։
2019 թվականի հոկտեմբերին Մոսկվայում Վիոլետ համերգի ժամանակ մի խումբ երիտասարդներ վանկարկում էին «Ռուսներ, առաջ!», Crush երգի կրկներգի ժամանակ ։ Երգչուհին չի աջակցել այս շարժմանը ։
Ծանոթագրություններ
Կատեգորիա:Համացանցային մեմեր Կատեգորիա:Ապրող անձինք Կատեգորիա:Ամերիկացի ինտերնետային աստղեր Կատեգորիա:1990 ծնունդներ Կատեգորիա:Վիքիպեդիա:Վիքիտվյալների արժեքների վերաձևակերպմամբ հոդվածներ Կատեգորիա:Անձինք այբբենական կարգով Կատեգորիա:Ամերիկացի երգչուհիներ Կատեգորիա:Չիկագո քաղաքում ծնվածներ Կատեգորիա:Մարտի 20 ծնունդներ Կատեգորիա:Բլոգերներ Կատեգորիա:21-րդ դարի ամերիկացի երգիչներ Կատեգորիա:Ամերիկացի փոփ երգչուհիներ Կատեգորիա:Ամերիկացի ֆեմինիստներ Կատեգորիա:Կին բլոգերներ Կատեգորիա:Ամերիկացի փոփ երգիչներ Կատեգորիա:Ամերիկացի երգահաններ
Սղոց 3
«Սղոց 3» (Saw III), ռեժիսոր Դարեն Բոուսմանի ամերիկյան սարսափ ֆիլմը։ Նկարահանվել է 2006 թվականին, «Սղոց» ֆիլմաշարի երրորդ մասն է։ ԱՄՆ-ում հավաքել է $ 80 238 724, իսկ ամբողջ աշխարհում՝ $ 84 635 551, ընդհանուր առմամբ՝ $ 164 874 275: Ֆիլմի պրեմիերան կայացել է 2006 թվականի հոկտեմբերի 26-ին ։ Ֆիլմը նվիրված է Գրեգ Հոֆմանի հիշատակին, որը մահացել է 2005 թվականին և ֆիլմի առաջին երկու մասի պրոդյուսերն էր։
Սյուժե
Ֆիլմը սկսվում է այն տեսարանով, որով ավարտվել էր «Սղոց 2»-ը։ Խուզարկու Էրիկ Մեթյուզը փորձում է ազատվել ոտքին կապված շղթայից։ Նա գտնում է իր լապտերը և տեսնում բժիշկ Գորդոնի կտրված ոտքը։ Հասկանալով, որ դա միակ ելքն է, նա նորից չի կարողանում անել դա։ Հետո զուգարանակոնքի բաքի օգնությամբ կոտրում է իր ոտքը և ազատվում շղթայից։
Սպա Ռիգը կանչում է Քերիին հերթական հանցագործության վայրը, որտեղ առաջին անգամ հանդիպում են Մարկ Հոֆմանին։ Քերին կարծում է, որ մահացած կտեսնի Էրիկին, բայց նրա փոխարեն տեսնում է Տրոյին, որը, ինչպես ասում էր Կոնստուկտորը, չի գնահատել ծննդյան ժամանակ իրեն տրված արտոնությունները և կրկին հայտնվել է անազատության մեջ։ Կոնստրուկտորը կարծում է, որ Տրոյի համար անազատությունը թանկ է ազատությունից և նրան շանս է տալիս վերջնականապես ազատվել շղթաներից։ Տրոյը կապված է բազմաթիվ շղթաներով (ձեռքերիн, ոտքերիн, շրթունքին և այլն)։ Նա պետք է ազատվի այդ շղթաներից մինչև ռումբի ժամանակաչափի ավարտը, սակայն չի հասցնում։
Քերին Ռիգին ասում է, որ Մեթյուզը մինչև հիմա հայտնվում է իր մղձավանջներում։ Քերին իրեն մեղադրում է նրա մահվան մեջ, բայց Ռիգը փորձում է նրան հավատացնել, որ նա մեղավոր չէ։
Քերին նկատում է մարդասպանի ձեռագրի անհամապատասխանությունը Սղոցի ձեռագրին․ նա միշտ իր զոհերին ապրելու հնարավորություն է տվել, բայց Տրոյը փրկվելու հնարավորություն չուներ․ դուռը փակ էր, և եթե անգամ նա հաղթահարեր փորձությունը, չէր կարող դուրս գալ։
Քերին իր տանը հայելու մեջ նայելիս հանկարծ հետևում նկատում է Էրիկ Մեթյուզին, սակայն արագ հասկանում է, որ դա տեսիլք է։ Նա կրկին ու կրկին նայում է Տրոյի մասին կինոժապավենը, երբ հեռուստացույցի էկրանը խափանվում է, և հայտնվում է պահարանում գտնվող տեսախցիկից հեռարձակվող իր պատկերը։ Կայծակնային արագությամբ վերցնում է հրացանը և կրակում դռան վրա, հետո փորձում է վերցնել տեսախցիկը, սակայն ինչ-որ մեկը խոզի դիմակով հարձակվում ու քնաբեր է ներարկում։
Արթնանալով՝ նա հասկանում է, որ շղթայակապ է, իսկ կողերին կցված է ինչ-որ սարք («Հրեշտակ» թակարդ)։ Սենյակում դրված հեռուստացույցը միանում է, և Սղոցը նրան ասում է, որ գոյատևելու համար նա պետք է ձեռքը իջեցնի թթվով անոթի մեջ և հանի սարքի բանալին։ Երկրորդ փորձից նա հանում է այն, բայց սարքը չի բացվում։ Մի քանի վայրկյան անց Քերին մահանում է։
Լինն ամեն ինչ անում է, որպեսզի Ջոնը չմահանա։ Նա ուղեղի վիրահատություն է կատարում, և Ջոնն արագ ապաքինվում է։ Զառանցելիս նա կնոջ մասին տեսիլքներ է տեսնում։ Կարծելով, թե խոսում է իր կնոջ հետ, բռնում է Լինի ձեռքը և ասում, որ սիրում է նրան։ Սա Ամանդային ստիպում է խանդել Ջոնին և Լինի դեմ տրամադրվել։ Նա արկղից հանում է ինքնավնասման գործիքներ և վնասում իրեն։
Ջեֆն անցնում է բոլոր փորձությունները, և Ջոնը ասում է Ամանդային, որպեսզի նա Լինի պարանոցից հանի սարքը։ Ամանդան հրաժարվում է։ Ջոնը ասում է, որ նրանք անդունդի եզրին են և, քանի դեռ ուշ չէ, ավելի լավ է Լինին բաց թողնեն։ Ջոնը հիշեցնում է նրան, որ նրա խաղերն անարդար են, որ զոհերը փրկվելու շանս չունեն։ Ի պատասխան՝ Ամանդան Ջոնին պատմում է, որ ինքն է խեղդամահ արել Ադամին, իսկ Էրիկ Մեթյուզին նա ստիպված է եղել ծեծել ու թողնել որ մահանա։
Ջոնը նորից խնդրում է Ամանդային, որպեսզի բաց թողնի Լինին, սակայն նա հրաժարվում է։ Այդ ժամանակ Ջեֆը կանչում է Լինին, Լինը հարձակվում է նրա վրա, ու հենց այդ պահին Ամանդան կրակում է Լինի վրա։ Ջեֆը բռնում է Լինի ձեռքը և կրակում Ամանդայի վրա։
Ջոնը վերջապես պատմում է Ամանդային խաղի նպատակը․ խաղը ոչ միայն Ջեֆի և Լինի համար էր, այլ նաև նրա։ Ջոնն ասում է, որ նա ոչինչ չի սովորել ու դեռ տարված է վրեժով։ Նա զգուշացնում է, որ իր կինը շուտով կմահանա, բայց Ջոնը կարող է զանգահարել շտապ օգնություն, եթե Ջեֆը հրաժարվի վրեժի մտքից։ Ջոնն ասում է, որ Ջեֆը չի սպանի իրեն, և առաջարկում է վերջին փորձությունը․ նա կարող էր պատժել Ջոնին բոլոր չարությունների համար կամ կարող է ներել։ Ջեֆը ներում է նրան, բայց անմիջապես կտրում է նրա կոկորդը, և Ջոնը ընկնում է։ Վերջին ուժերով նա միացնում է ձայնագրիչը, և Ջեֆը ահով հասկանում է, թե ինչ է արել։ Պարզվում է, որ միայն Ջոնը գիտեր, թե որտեղ էր գտնվում Ջեֆի աղջիկը։
Ֆիլմն ավարտվում է Ջեֆի հուսահատության մարող ճիչերով։
Ծուղակներ
Ֆիլմում ներկայացվում է յոթ ծուղակ․
Նկարահանումներ
Ֆիլմի նկարահանումները տևել են 2006 թվականի մայիսի 8-ից մինչև հունիսի 19-ը։
Ռեժիսորական տարբերակ
Գոյություն ունի ֆիլմի ռեժիսորական երկու տարբերակ՝ «Saw III Unrated Edition» և «Saw III Director’s Cut»։
Saw III Unrated Edition
Saw III Unrated Edition սովորական տարբերակից երկար է 5 րոպեով։ Տարբերությունները․
Անվանակարգեր
MTV ալիքի՝ 2007 թվականի մրցանակ
MTV-Россия ալիքի՝ 2007թվականի մրցանակ
Արտաքին հղումներ
Կատեգորիա:Անգլերեն ֆիլմեր Կատեգորիա:2007 թվականի ԱՄՆ ֆիլմեր Կատեգորիա:Ամերիկյան սարսափ ֆիլմեր Կատեգորիա:Ամերիկյան թրիլեր ֆիլմեր Կատեգորիա:Lionsgate ֆիլմեր Կատեգորիա:2006 ֆիլմեր Կատեգորիա:Տորոնտոյում նկարահանված ֆիլմեր Կատեգորիա:Ամերիկյան սիքվել ֆիլմեր Կատեգորիա:Ամերիկյան քրեական ֆիլմեր Կատեգորիա:Ամերիկյան ֆիլմեր
Լեոնիդ Շոլոխով
Լեոնիդ Շոլոխով (Шолохов, Леонид Сергеевич, ), խորհրդային գեղանկարիչ և ուսուցիչ, Սանկտ Պետերբուրգի նկարիչների միության անդամ։
Կենսագրություն
Լեոնիդ Շոլոխովը ծնվել է 1905 թվականի օգոստոսի 2-ին, Տամբով նահանգի Բորիսոգլեբսկ քաղաքում, Բորիսոգլեբսկի ժառանգական բնակիչների` Սերգեյ և Մարիա Շոլոխովների ընտանիքում։ 1913-1925 թվականներին սովորել է Բորիսոգլեբսկի իննամյա դպրոցում։ Միաժամանակ զբաղվել է գեղանկարչությամբ Պրոլետարիատի կրթալուսավորչական կազմակերպության ստուդիայում` Պենզայի գեղանկարչության համալսարանի շրջանավարտների ղեկավարությամբ ։ Այնուհետև աշխատել է որպես աշակերտ և բեմանկարչի օգնական Բորիսոգլեբսկի Ն. Չերնիշևսկի անվան դրամատիկական թատրոնում։
Ինստիտուտն ավարտելուց հետո, 1937-1939 թվականներին դասավանդել է Համառուսական գեղարվեստի ակադեմիային կից Գեղարվեստի միջնակարգ դպրոցում։
1941 թվականից եղել է ֆինների դեմ պատերազմի և Հայրենական մեծ պատերազմի մասնակից։ Կռվել է Լենինգրադի և Հեռավոր Արևելքի ճակատներում։ Զորացրվել է 1946 թվականի մարտին, Հեռավոր Արևելքի ճակատից։ Պարգևատրվել է Կարմիր աստղ շքանշանով, «Լենինգրադի ազատագրման համար», «Գերմանիայի դեմ տարած հաղթանակի համար», «Ճապոնիայի դեմ տարած հաղթանակի համար» մեդալներով ։
Ճակատից վերադառնալուց հետո 1946 թվականին վերադարձել է մանկավարժական աշխատանքին Գեղարվեստի միջնակարգ դպրոցում, որտեղ աշխատել է մինչև կյանքի վերջին օրերը։ Մահացել է 1967 թվականին, Լենինգրադում։
Արտաքին հղումներ
Կատեգորիա:Խորհրդային նկարիչներ Կատեգորիա:Խորհրդային մանկավարժներ Կատեգորիա:Սանկտ Պետերբուրգի նկարիչների միության անդամներ
Բիրզեբուջա
Բիրզեբուջա (Birżebbuġa, biːrˈzɛ.bʊdʒɐ, կրճատ գրվում է նաև B'Buġa), մալթայերենից բառացի թարգմանած՝ նշանակում է «ձիթենիների երկիր»), քաղաք և նավահանգիստ Մալթայի հարավային մասում, Սուրբ Գևորգի ծովածոցի ափին։ 2014 թվականի մարտի 31-ի տվյալներով բնակչության թվաքանակը եղել է 9.736 : Բիրզեբուջան նախկինում եղել է ձկնորսական ոչ մեծ ավան, ժամանակի ընթացքում վերափոխվել է Մալթայի ամառային հիմնական հանգստավայրի, որտեղ գործում են Ħal Far արդյունաբերական պարկը, Malta Freeport միջազգային նավահանգիստը, Playmobil FunPark factory-ն, որը զբոսաշրջիկներին զվարճանքի միջոցներ է տրամադրում։
Պատմություն
Քաղաքի մերձակայքում է գտնվում Għar Dalam-ը՝ «Խավար քարանձավը», անչափ կարևոր մի վայր, որտեղ հնագիտական պեղումների արդյունքում հայտնաբերվել են Մալթայում մարդ արարածի ներկայության հնագույն վկայությունները։ Քարանձավն ունի 144 մետր խորություն, բայց միայն 50 մետրն է բաց այցելուների համար, որոնք կարող են դիտել այստեղ գործող թանգարանի ցուցանմուշները՝ պեղումների արդյունքում հայտնաբերված կենդանական ոսկրեր, նոր քարի դարի ժամանակներում՝ շուրջ 7.400 տարի առաջ հնագույն մարդկանց պատրաստած առարկաներ, գործիքներ... Քարանձավի ստորին շերտերը, որ ավելի քան 500 հազար տարեկան են, պարունակում են գաճաճ փղի, ռնգեղջյուրի, միկրո-կաթնասունների բրածո ոսկրեր։
Մեծ հետաքրքրություն են առաջացնում նաև մերձակա Բորջ ին Նադուր գյուղի մոտ հայտնաբերված բրոնզեդարյան պարսպապատված բնակավայրի ու տաճարի ավերակները։
Արտաքին հղումներ
Կատեգորիա:Մալթայի քաղաքներ Կատեգորիա:Մալթայի բնակավայրեր
Փոքրիկ Ջրարջը
«Փոքրիկ Ջրարջը» (Крошка Енот), 1974 թվականի սովետական մուլտիպլիկացիոն ֆիլմ, որը նկարահանվել է Լիլիան Մուրի «Փոքրիկ Ջրարջը և նա, ով նստում է լճում» (Little Raccoon and the thing in the pool) հեքիաթի հիման վրա։
Սյուժե
Հասնելով լճակին՝ վախեցած փոքրիկը փորձում է խոսել «Ինչ-որ մեկի» հետ, բայց ոչ մի պատասխան չի ստանում։ Կռանալով ջրի վրա՝ նա տեսնում է «Նրան», սարսափելի դիրք է ընդունում և, իր արտացոլանքից վախեցած, խուճապահար հետ է վազում։ Ճանապարհի կեսին նա կրկին տեսնում է կապիկին, և պարզվում է, որ փոքրիկ Ջրարջը լճակի մեջ  տեսել է «չար ջրարջի», իսկ կապիկը պատմում է, որ տեսել է «չար կապիկի»։ Ընկերները եզրակացնում են, որ «նրանք» երկուսով են նստում լճակում։ Կապիկը Ջրարջին խորհուրդ է տալիս փայտ վերցնել, որպեսզի վախեցնի «Նրան, ով․․․», արդյունքում փոքրիկը վախենում է ավելի շատ և այս անգամ վազում է մինչև տուն։
Իր վախերի ու տպավորությունների մասին պատմելով մորը՝ փոքրիկն նրանից խորհուրդ է ստանում․ ժպտա «Նրան, ով»։ Հաղթահարելով անվստահությունը՝ Ջրարջը այդպես էլ անում է։ Փոքրիկի արտացոլանքը ժպտում է նրան ի պատասխան։ Ինքնըստինքյան արդեն նա չի վախենում և հանգիստ քաղում է բոշխերը ու գնում տուն։ Ճանապարհին նա կրկին հանդիպում է Կապիկին և պատմում է նրան իր գաղտնիքը, թե ինչպես կարելի է ընկերանալ «Նրա հետ, ով․․․», և Կապիկը արագ գնում է լճակի մոտ։
Գիշերը դառնում է ցերեկ, և բարեկամները ուրախ գնում են՝ միասին երգելով։
Թողարկում տեսաերիզով
Մուլտֆիլմը բազմիցս հրապարակվել է DVD-ով մուլտֆիլմերի հավաքածուներում․
Արտաքին հղումներ
Կատեգորիա:1974 մուլտֆիլմեր Կատեգորիա:«Էկրան» ստեղծագործական միության մուլտֆիլմեր
Ռիչարդ Բրուքս
Ռիչարդ Բրուքս (Richard Brooks, իծնե Ռուբեն Սաքս, Ruben Sax; ), ամերիկացի դերասան, կինոռեժիսոր, սցենարիստ, պրոդյուսեր, արձակագիր։
Կենսագրություն
Ծնվել է Ռուսաստանից հրեա ներգաղթյալների ընտանիքում, որն ավարտել է Ֆիլադելֆիայի Թեմփլի համալսարանը։ Մի քանի թերթերում նա աշխատել է որպես մարզական լրագրող, այնուհետև տեղափոխվել է Նյու Յորքի WNEW ռադիոընկերություն։ 1930-ականներին նա աշխատել է «Mill Pond» թատրոնում որպես ռեժիսոր, Հոլիվուդում՝ հաստիքային սցենարիստ։ Երկրորդ աշխարհամարտի տարիներին նա ծառայել է ծովային հետևազորում։
1950 թվականին ստեղծել է իր առաջին ֆիլմը «ճգնաժամ»-ը ։ Նա ամուսնացած էր Ջին Բրուքսի հետ։ 1960 թվականին նա ամուսնացել է բրիտանացի դերասանուհի Ջին Սիմոնսի հետ, ով նկարահանվել է իր՝ Էլմեր Գանտրիի ֆիլմում, նրանց ամուսնությունը տևել է մինչև 1977 թվականը։
Մահացել է սրտի անբավարարությունից 1992 թվականին։ Թաղված է Հիլսայդ, Կալվեր Սիթի գերեզմանատանը։
Արտաքին հղումներ
Կատեգորիա:20-րդ դարի ամերիկացի վիպասաններ Կատեգորիա:Հոլիվուդյան փառքի ծառուղի Կատեգորիա:Ամերիկացի կինոռեժիսորներ Կատեգորիա:Ամերիկացի սցենարիստներ Կատեգորիա:Ամերիկացի ռեժիսորներ Կատեգորիա:Օսկարակիրներ Կատեգորիա:Սցենարիստներ այբբենական կարգով Կատեգորիա:Կինոռեժիսորներ այբբենական կարգով Կատեգորիա:Ամերիկացի տղամարդ վիպասաններ Կատեգորիա:Ամերիկացի պրոդյուսերներ Կատեգորիա:Ամերիկացի արձակագիրներ
Գեյլ Գոթիե
Գեյլ Գոթիե (Gail Gauthier, ), ամերիկացի մանկագիր։ Նրա հայրական պապը և տատը Քվեբեկից գաղթականներ էին, որոնք անգլերեն չէին խոսում։
Մեծացել է Վերմոնտում գտնվող ֆերմայում։ Ավարտել է Կոնեկտիկուտի համալսարան՝ ստանալով «ուսուցչի օգնական» մասնագիտություն, այնուհետև մի քանի տարվա ընթացքում աշխատել է որպես ուսուցիչ դպրոցում, ինչպես նաև վարել խմբակներ և սկաուտական միջոցառումներ։ Ունեցել է երկու երեխա։ 1996 թվականին հրատարակել է իր առաջին գիրքը՝ «Իմ կյանքն այլմոլորակայինների հետ», որի հերոսներն իր երեխաները էին։ Գիրքը հումորային ձևով պատմում է իր երեխաների հանդիպման մասին նրանց հետ, որոնց նրանք անվանում են «այլմոլորակայիններ», իսկ ընթերցողը կարող է իր ընտրությամբ նրանց համարել կամ անսովոր երեխաներ, կամ պատմողի երևակայության պտուղներ, կամ էլ իսկական այլմոլորակայինները, քանի որ ֆաբուլան թույլ է տալիս բոլոր հնարավոր մեկնաբանությունները, իսկ բոլոր իրադարձությունները, որոնք անցնում են իրականության սահմանը, հայտնի են միայն «այլմոլորակայինների» խոսքերից։ Գրքի հաջողությունից հետո Գոթիե Գեյլը գրել է մի շարք նոր գրքեր` միաժամանակ շարունակելով աշխատել որպես դպրոցական ուսուցչուհի և գրադարանավարուհի։
Նաև հրատարակել է կարճ պատմվածքներ և հոդվածներ մանկական ամսագրերում, մասնավորապես` Cricket և English Journal ամսագրերում։
Գոթիեի գրքերը թարգմանվել են գերմաներեն, ճապոներեն, իտալերեն և ֆրանսերեն լեզուներով ։
Արտաքին հղումներ
Կատեգորիա:Ամերիկացի մանկագիրներ
P.Y.T. (Pretty Young Thing)
«P.Y.T. (Pretty Young Thing)», ամերիկացի երգիչ և երգերի հեղինակ Մայքլ Ջեքսոնի «Thriller» վեցերորդ ստուդիական ալբոմի վեցերորդ սինգլը։ Երգի հեղինակներն են Ջեյմս Ինգրեմը և Քուինսի Ջոնսը, վերջինս նաև զբաղվել է պրոդյուսերավորմամբ։ 1983 թվականի սեպտեմբերին Epic Records-ի միջոցով երգը թողարկվել է որպես սինգլ։
«P.Y.T.»-ը զբաղեցրել է բրիտանական UK Singles Chart-ի 11-րդ հորիզոնականը։ 1984 թվականին երգը առաջադրվել է Գրեմմի երաժշտական մրցանակին։
2008 թվականի Ջեքսոնի «Thriller 25» վերամշակված ալբոմում երգը թողարկվել է «P.Y.T. (Pretty Young Thing) անվանմամբ։ Ռեմիքսը ստեղծվել է will.i.am-ի մասնակցությամբ։
Ստեղծման պատմություն և երգի առանձնահատկություններ
Երգի դեմոտարբերակը գրվել է Մայքլ Ջեքսոնի և Գրեգ Ֆիլինգեյնսի կողմից, այն ավելի դանդաղ և մեղեդային էր։ Պրոդյուսեր Քուինսի Ջոնսը որոշել է, որ «Thriller» ալբոմում չափազանց շատ բալլադներ կան և Ջեյմս Ինգրամ Ջոնսի հետ ամբողջությամբ վերամշակել է երգը։ Արդյունքում «P.Y.T.»-ը դարձել է Ջեքսոնի ամենաարագ երգերից մեկը, այն ձայնագրվել է սի մինոր տոնայնութամբ ։
Բեք վոկալը երգել են Ջեքսոնի քույրերը՝ Ջանեթը և Լա Տոյան, երգչի հետ կրկնելով «na na na» : Երգը ստեղծվել է ֆանկ, ջազ և բլյուզ ժանրերում։ Տեքստում երաժիշտը սիրախաղում է երիտասարդ աղջկա հետ։ Հեղինակները երգում գործածել են անգլերենի հին բառապաշարը ։
2004 թվականին երգի նախնական ցուցադրումը ներառված էր «Michael Jackson: The Ultimate Collection» բոքս-սեթում ։
Սինգլի թողարկում և քննադատների արձագանք
1983 թվականի սեպտեմբերի 19-ին «P.Y.T. (Pretty Young Thing) երգը թողարկվել է որպես Ջեքսոնի վեցերորդ՝ «Thriller» ստուդիական ալբոմի վեցերորդ սինգլ։ Երգը Billboard Hot 100 ամերիկյան չարթում զբաղեցրել է 10-րդ հորիզոնականը և դարձել «Thriller» ալբոմի 6-րդ սինգլը, որը հայտնվել է աղյուսակի առաջին տասնյակում։ P.Y.T.-ը զբաղեցրել է բրիտանական UK Singles Charts-ի 11-րդ հորիզոնականը։ Սինգլը Մեծ Բրիտանիայում ստացել է արծաթե հավաստագիր և երկու պլատինե՝ Միացյալ Նահանգներում ։
Rolling Stone ամսագրի քննադատների կարծիքով երգը չի համապատասխանում ալբոմի այլ կոմպոզիցիաներին։ 2008 թվականին Los Angeles Times թերթի լրագրողը գրել է. «Երգի վերադաշնակումն ունի որոշակի հմայք, չնայած այն այնքան ուժեղ չէ, որքան «Beat It»-ը և ոչ այնքան սահուն, որքան «Human Nature»-ը ։ Բայց սինթեզատորի ալիքաձև հնչյունները և բասի հնչերանգը կատարելապես կատարում են իրենց գործը» ։
Կոմպոզիցիաների ցանկ
7
Արտաքին հղումներ
Կատեգորիա:Սինգլներ այբբենական կարգով Կատեգորիա:Մայքլ Ջեքսոնի երգեր Կատեգորիա:Ամերիկյան երգեր Կատեգորիա:Will.i.am երգեր
Թելինգանա
Թելինգանա (తెలంగాణ, तेलंगाना, تلنگانہ), նահանգ Հնդկաստանում՝ 112.077 կմ² մակերեսով և 35.193.978 մարդ բնակչությամբ (2011 թվականի մարդահամար)։ Անվանումը նշանակում է «թելուգու երկիր»։ Շրջանը ներառում է նախկին Հայդարաբադ իշխանության հավաք՝ մահմեդական-թելուգուներով բնակեցված շրջանները։ Շրջանը գտնվում է Դեկանի սարահարթի վրա։ Հնդկաստանի երկու թելուգուալեզու նահանգներից մեկն է՝ Անդհրա-Փրադեշի հետ միասին։
Նոր նահանգի ստեղծում
1956 թվականին Հնդկաստանի կառավարությունն ընդունել է Որոշում նահանգների վերակազմավորման մասին, որի համաձայն վերացվել է Հայդարաբադ նահանգը, իսկ նրա տելուգուալեզու հատված Թելանգանան միավորվել է Անդհրա նահանգի` հետ նոր Անդհրա-Պրադեշ նահանգում։ 2009 թվականի դեկտեմբերի 9-ին Հնդկաստանի կառավարությունը հայտարարել է Թելինգանայի՝ ինքնուրույն նահանգի առանձնացման գործընթացի սկիզբը ։
Օրինագիծը նաև հանդիպել է որոշ քաղաքական գործիչների ուժեղ դիմադրությանը և դժգոհությանը։ Երեք խորհրդարանականներ հոսպիտալացվել են խորհրդարանի ստորին պալատում իշխող կուսակցության և ընդդիմության միջև տեղի ունեցած բախումներից հետո ։ Որոշ մեկնաբաններ օրինագծի շուրջ պայքարը կապում են 2014 թվականին Հնդկաստանի խորհրդարանի ստորին պալատի ընտրությունների հետ ։ Նահանգի բաժանումից դժգոհ է նաև Ն. Կ. Կ. Ռեդդին՝ Անդհրա-Փրադեշ նահանգի կառավարության ղեկավարը ։ Ի նշան բողոքի՝ 2014 թվականի փետրվարի 19-ին, նա վայր է դրել իր լիազորությունները ։
2014 թվականի փետրվարի 28-ին օրինագիծը ստացել է Հնդկաստանի նախագահ Փրանաբ Մուխերջիի աջակցությունը, որը շրջանում նաև նախագահական ուղղակի կառավարում է մտցրել  ։
2014 թվականի հունիսի 2-ին Թելինգանան պաշտոնապես դարձել է Հնդկաստանի 29-րդ նահանգը ։ 2014 թվականի հուլիսի 11-ին՝ Պոլավարամ ազգային ոռոգման նախագծի շրջանակներում, Համամ վարչաշրջանի 7 մանդալ (շրջան) փոխանցվել Է Անդհրա Փրադեշ նահանգին։
Բնակչություն
Նահանգի բնակչությունը ազգային տարրով միատարր է` բնակչության ավելի քան 95%-ը կազմում է տելուգուն։ Ըստ դավանանքի՝ ավելի քան 60%-ը շիվաիստական ուղղության հնդիկներ են, 38%-ը՝ մահմեդականներ, 1%-ը՝ ջայնիստներ, 1%-ը՝ այլ։ Լեզուների շարքում տարածված են հինդին, տելուգուն, ուրդուն։ Տոկոսային հարաբերությամբ մահմեդականների քանակով այս նահանգը երրորդն է՝ Լակշադվիպից (97 %) և Ջամուից և Քաշմիրից (67%) հետո։
Վարչաշրջաններ
Թելենգանա նահանգը ստեղծվել է Անդհրա-Պրադեշ նահանգի 10 նախկին վարչաշրջաններից։ Հայդերաբադ շրջանը դարձել է մայրաքաղաքային երկու նահանգների համար և այդպիսին կմնա Անդհրա-Պրադեշ նահանգի համար հետագա 10 տարիների ընթացքում։
Ծանոթագրություններ
Կատեգորիա:Վարչական միավորներ
Լեռնային նահանգներ
Լեռնային Նահանգներ (անգլ.՝ The Mountain States), հայտնի են նաև որպես Լեռնային Արևմուտք (անգլ.՝ Mountain West), ԱՄՆ-ի Բնակչության մարդահամարի բյուրոյի ինը աշխարհագրական ստորաբաժանումներից մեկը, աշխարհագրական ենթաշրջան ԱՄՆ-ի Արևմտյան մասում, որը հիմնականում գտնվում է Կորդիլլերա համակարգի Ժայռոտ լեռներում։ Բաղկացած է Արիզոնա, Կոլորադո, Այդահո, Մոնտանա, Նևադա, Նյու Մեքսիկո, Յուտա, Վայոմինգ նահանգներից։
Ժամային գոտի
Լեռնային Նահանգների տարածքի մեծ մասում գործում է ԱՄՆ-ի Լեռնային ժամային գոտին (անգլ.՝ Mountain Time), բացառությամբ Նևադայի, Այդահոյի հյուսիսի և Արիզոնայի մեծ մասի ։
Բնակչություն
Լեռնային Նահանգները երկրի ամենանոսր բնակեցված մասն են, ինչն առաջին հերթին պատմականորեն պայմանավորված էր դժվարանցանելի լանդշաֆտով, ինչպես նաև գյուղատնտեսության զարգացման համար անբարենպաստ կլիմայով և հողերով։ Բնակչության միջին խտությունը կազմում է 4 մարդ/կմ2։ Խոշոր քաղաքները հիմնականում գտնվում են ենթաշրջանի ծայրամասերում` Ֆինիքս, Դենվեր, Լաս Վեգաս: Կենտրոնական մասում կան նաև Սոլթ-Լեյք Սիթիի նման ավելի քիչ բնակեցված քաղաքներ։
Տնտեսություն
Ավանդաբար Լեռնային Նահանգներում զարգացած էին հանքարդյունաբերությունը և անասնապահությունը։ Ժայռոտ լեռներում արդյունահանվում է ոսկի, արծաթ, ցինկ, կապար, պղինձ և ուրան։ Կոլորադո, Վայոմինգ, Մոնտանա նահանգները հարուստ են նավթի, բնական գազի ու ածխի պաշարներով։ Լեռնային Նահանգների արևելքում՝ Մեծ դաշտավայրերում, զարգացած է գյուղատնտեսությունը։
Վերջին շրջանում ակտիվորեն զարգանում է զբոսաշրջությունը և ծառայությունների ոլորտը։ Զբոսաշրջիկները հիմնականում այցելում են Յուտա նահանգի հարավային մասում գտնվող ազգային պարկերը և Կոլորադոյի լեռնադահուկային հանգստավայրերը։
Ծանոթագրություններ
Կատեգորիա:ԱՄՆ-ի տարածաշրջաններ Կատեգորիա:ԱՄՆ
Բիրգիտ Օկեսսոն
Բիրգիտ Օկեսսոն (Anna Ida Birgit Åkesson; ),  շվեդ պարուհի։
Կենսագրություն
Բիրգիտ Օքեսոնը ծնվել է 1908 թվականին Մալմյոյում։ Նրա ծնողները շինարար Նիլս Օքեսոնն ու Իդա Օքեսոնը էին ։
Նա Դրեզդենում 1929-1931 թվականներին սովորել է պար Մերի Վիգմանի դպրոցում։  Նրա պարը  ուսուցչուհու վրա տպավորություն  է թողել,  իսկ հետո մի քանի տարի հանդես է եկել նրա հետ։  Գերմանիայից հետո Բիրգիտը մեկնել է Փարիզ սովորելու։  Նրա խոսքով ինքը ցանկացել է արվեստում հասկանալ և  զգալ իր մարմնի հնարավորությունները։ 1934  թվականին նա ստեղծել է իր սեփական պարի խումբը  և նրա հետ հանդես եկել Փարիզի  «Ֆրանսեզ» կատակերգությունում։ Սակայն նրա անունն առավել  հայտնի է դարձել 1951 թվականին, երբ նա հանդես է եկել մենապարերով։ Այդ պարային համարն անցել է լիակատար լռության մեջ՝ առանց երաժշտության։ Այս ելույթը հիացմունք է  առաջացրել մամուլում,  ինչից հետո  Բիրգիտը դարձել է  եվրոպական պարի վառ դեմքերից մեկը։
1950-ական թվականներին Բիրգիտն աշխատել է Էրիկ Լինդեգրենի և Կառլ Բլումդալի հետ և  ստեղծել համարներ  Ստոկհոլմի Թագավորական օպերայում ելույթներում։  Նա հիմնականում բալետներ էր ստեղծում, այդ թվում՝ Բլումդալի  «Անիարա»  օպերայում փայլուն պարային տեսարաններ՝  Հարի Մարտինսոնի   «Անիարի»  պոեմի մոտիվներով։ «Անիարան» դարձել է էքսպրեսիոնիստական պարի ավանգարդ։  1967 թվականին Բիրգիտը թողել է  թագավորական օպերան  և  ճանապարհորդել  իր նոր գաղափարների որոնման համար։  Եվրոպայում  որոնման արդյունքում  Բիրգիտը ոչնչի չհասավ  և նա որոնումները շարունակեց  Աֆրիկայում։  Այնտեղ նա հավաքել է աֆրիկական  տարբեր երկրների պարային դիմակների հավաքածու։
Բիրգիտը երկար տարիներ աշխատել է որպես պարուսույց և եղել է Շվեդիայի լավագույն պարուսույցների շարքում։  1996  թվականին  նա ստացել է Շվեդիայի ակադեմիայի «Stora priset»  մրցանակը։ 1999 թվականին  նրան շնորհվել է Ստոկհոլմի համալսարանի փիլիսոփայության պատվավոր դոկտորի կոչում։
Բացի պարերից, նա զբաղվում էր փայտի փորագրությամբ և մասնակցում էր մի շարք ցուցահանդեսների։  Որոշ նրա աշխատանքները պահվում են «Gothenburg» թանգարանում։
Արտաքին հղումներ
Կատեգորիա:Բնօրինակում անաղբյուր հոդվածներ Կատեգորիա:Շվեդ պարուհիներ Կատեգորիա:Շվեդ մանկավարժներ
Ջոն Դևիսոն Ռոքֆելլեր Կրտսեր
Ջոն Դևիսոն Ռոքֆելլեր Կրտսեր (John Davison Rockefeller, Jr.), խոշոր մարդասեր և հայտնի Ռոքֆելլեր ընտանիքի անդամ։
Բիզնես - կարիերա
Ինստիտուտն ավարտելուց հետո Ռոքֆելլեր Կրտսերը միանում է հայրական բիզնեսին (1897 թվականի հոկտեմբերի 1-ից) և սկսում է նորաբաց ընտանեկան գրասենյակում («Standard Oil» շտաբում, Բրոդվեյ 26-ում) կարգի բերել գործերը։ Նա դառնում է «Standard Oil»-ի տնօրեն, իսկ ավելի ուշ Ջոն Մորգան U.S. Steel կազմակերպության տնօրեն, որը հիմնադրվել է է 1901 թվականին։ «Standard Oil»-ի տվյալ ժամանակվա տնօրեն Ջոն Դաստին Արչբոլդչի (Ռոքֆելլեր Ավագի ժառանգորդ) հետ ունեցած վեճից հետո, Ռոքֆելլեր Կրտսերը 1910 թվականին երկու կազմակերպություններն էլ լքեց և ֆինանսական մեքենայություններից զերծ մնալու համար սկսեց ակտիվորեն զբաղվել բարեգործությամբ ։
Մեծ ճգնաժամի ընթացքում նա բարելավվեց և դարձավ 14 շենքերից բաղկացած հսկայական կենտրոնի միակ ներդրողը։ Կենտրոնը գտնվում էր Մանհաթանում, ինչի արդյունքում նա դարձավ Նյու Յորքում անշարժ գույքի ամենախոշոր սեփականատերերից մեկը։
1921 թվականին նա իր հորից ստացավ quitable Trust Company-ի գրեթե 10% բաժնետոմս, ինչը նրան դարձրեց բանկի խոշորագույն բաժնետեր։ Հետագայում՝ 1930 թվականին, բանկը միավորվեց Chase National Bank-ի հետ (ներկայումս՝ JP Morgan Chase) և դարձավ տվյալ ժամանակում աշխարհի խոշորագույն բանկը։ Չնայած միավորումից հետո նրա բաժնետոմսերի ողջ փաթեթը կրճատվեց մինչև 4%, այդուհանդերձ նա դեռ շարունակում էր մնալ ամենախոշոր բաժնետերը, ինչի արդյունքում բանկը հայտնի դարձավ՝ որպես «Ռոքֆելլերների բանկ»։ 1960-ականներից, երբ նրա որդին՝ Դեվիդը, դարձավ բանկի նախագահը, մինչ օրս Ռոքֆելլերների ընտանիքը պահպանում է բանկի բաժնետոմսերի գրեթե 1%-ը ։
Բարեգործություններ
1913 թվականին հոր՝ Ջոն Ռոքֆելլերի և Ֆրեդերիկ Գեյթսի հետ հիմնադրել է Ռոքֆելլերների ֆոնդը՝ ԱՄՆ-ի առաջին բարեգործական ֆոնդերից մեկը։
Ընտանիք
1901 թվականի հոկտեմբերի 9-ին Ջոն Ռոքֆելլեր Կրտսերը ամուսնացավ ազդեցիկ սենատոր Նելսոն Օլդրիչի դստեր՝ Էմմի Օլդրիչ Գրինի հետ։ Այս ամուսնությունն ընդունվեց որպես տնտեսության և քաղաքականության մեծագույն միություն։ Առավել ևս հարսանիքը համարվեց իր ժամանակի հանրային գլխավոր իրադարձությունը և ամենաշքեղը «ԱՄՆ-ի ոսկե դարի» դարաշրջանի համար։ Այն տեղի ունեցավ Aldrich Mansion-ում ՝ Ռոդ Այլընդ կղզու վրա։ Հրավիրյալների թվում էին  Standard Oil-ի և ուրիշ կազմակերպությունների ղեկավարներ ։
Ամուսնական զույգն ունեցել է վեց երեխա՝ մեկ դուստր և հինգ որդի
Արտաքին հղումներ
Կատեգորիա:Ամերիկացի միլիարդատերեր Կատեգորիա:Ամերիկացի գործարարներ Կատեգորիա:Բրաունի համալսարանի շրջանավարտներ Կատեգորիա:Լոնդոնի թագավորական միության արտասահմանյան անդամներ
Թոմաս Միքս
Թոմաս Էդվին (Թոմ) Միքս (Thomas Edwin "Tom" Mix, ), համր կինոյի դարաշրջանի ամերիկացի դերասան։
Կենսագրություն
18 տարեկանում նա կամավոր զորակոչվեց ամերիկյան բանակ, բայց չմասնակցեց այդ ժամանակ ընթացող իսպանա-ամերիկյան պատերազմին։ Նա առաջին անգամ ֆիլմում նկարահանվել է 1909 թվականին։ Մինչև 1917 թվականը աշխատել է հոլիվուդյան Selig Polyscope ստուդիայում, որտեղ կերտել է իր հայտնի կովբոյի կերպարը։ Այս ժամանակահատվածում Միքսը նկարահանվել է հարյուրից ավել ֆիլմերում։ Selig Polyscope ստուդիայի փակվելուց հետո նա իր կնոջ՝ դերասանուհի Վիկտորիա Ֆորդիի հետ պայմանագիր են կնքել Fox Film Corporation–ի հետ, որտեղ նա աշխատել է ևս մի քանի տարի։ 1930-ականներին Միքսը նկարահանվեց մի քանի ձայնային ֆիլմերում։ 1940 թվականին նա մահացավ ավտովթարի հետևանքով՝ իր Cord 812-ով բետոնե ցանկապատին հարվածվելով։
Ժառանգություն և ճանաչում
Իր ավելի քան երեսուն տարվա կարիերայի ընթացքում Թոմ Միքսը կարողացավ նկարահանվել ավելի քան երեք հարյուր ֆիլմերում։ Նա նաև հարյուրից ավելի կինոնկարների ռեժիսոր է և ութսունհինգ սցենարի հեղինակ ։ Այդ ժապավեններից առնվազն 250-ը (ըստ IMDb հաշվարկներով) պատկանում են վեստերն ժանրին ։ Միքսի մասնակցությամբ ֆիլմերը հայտնի են մասնավորապես այն հնարքների համար, որոնք դերասանն ինքն էր կատարում իր ձիու՝ Թոնիի վրա ։ Միքսի ստեղծած կերպարը ծայրաստիճան հայտնի էր ԱՄՆ-ում։ Դերասանին անվանել են «կովբոյների արքա», նա հիշատակվում է վաղ մասսային մշակույթի գործերում, այդ թվում` դերասանի դիմանկարը Sgt Pepper's Lonely Hearts Club Band լեգենդար ալբոմի շապիկի վրա։
Միքսի պատվին Հոլիվուդյան փառքի ծառուղիում կա աստղ ։ Օկլահոմա նահանգի Դյուի քաղաքում կա դերասանին նվիրված թանգարան։
Արտաքին հղումներ
Կատեգորիա:Հունվարի 6 ծնունդներ Կատեգորիա:1880 ծնունդներ Կատեգորիա:Հոկտեմբերի 12 մահեր Կատեգորիա:1940 մահեր Կատեգորիա:Դերասաններ այբբենական կարգով Կատեգորիա:Ամերիկացի դերասաններ Կատեգորիա:20-րդ դարի դերասաններ Կատեգորիա:Հոլիվուդյան փառքի ծառուղի Կատեգորիա:Ավտոճանապարհային վթարներից զոհվածներ Կատեգորիա:Ամերիկացի կինոդերասաններ Կատեգորիա:Ամերիկացի սցենարիստներ Կատեգորիա:Ամերիկացի կինոպրոդյուսերներ Կատեգորիա:Ամերիկացի կինոռեժիսորներ
Արամ Կամոյի Հարությունյան
Արամ Կամոյի Հարությունյան(ծնվել է սեպտեբերի 18-ին, 1989 թվականին, Ստեփանակերտ, Արցախ), Արցախի Հանրապետության Ազգային ժողովի պատգամավոր «Ազատ հայրենիք-ՔՄԴ» կուսակցությունների դաշինքի համամասնական ցուցակով, Արցախի Հանրապետության Ազգային Ժողովի գիտության, կրթության, մշակույթի, երիտասարդության և սպորտի հարցերի մշտական հանձնաժողովի նախագահ, «Արցախի Հանրապետություն – Եվրախորհրդարան» բարեկամական խմբի անդամ, «Արցախ – Կանադա» բարեկամական խմբի անդամ, քաղաքական գործիչ։
Կենսագրություն
Ծնվել է 1989 թվականին, սեպտեբերի 18-ին, Ստեփանակերտ քաղաքում։
Ուսանողական տարիներին եղել է ուսանողական վարչության փոխնախագահ։
Ընտանիք
Ամուսնացած է, ունի երկու զավակ։
Արտաքին հղումներ
«ՔՄԴ» կուսակցության նախագահ Արամ Հարությունյանի հարցազրույցը Araratnews.am լ րատվական կայքին «Քաղաքացիական միացյալ դաշինք» կուսակցության նախագահ Արամ Հարությունյանի հարցազրույցը «Վեստնիկ» լրատվական հաղորդման ը
ՔՄԴ» կուսակցության նախագահ Արամ Հարությունյանի հարցազրույցը artsakhpress.am լրատվական կայքին
https://www.365news.am/2020/07/27/ադրբեջանի-իշխանությունները-հրաժարվո/
https://artsakhpress.am/arm/news/127243/samvel-shahramanyann-yndunel-e-azh-mi-khumb-patgamavorneri.html
https://artsakhpress.am/arm/news/127052/azgayin-zhoxovi%C2%A0gitutyan-krtutyan-mshakuyti-eritasardutyan-ev-sporti-harceri-mshtakan-handznazhoxovy-aram-harutyunyani-nakhagahutyamb-kazmakerpel-e-handipum.html
Թուրք-դանիական հարաբերություններ
Թուրք-դանիական հարաբերությունները վերաբերում են Դանիայի և Թուրքիայի միջև ներկայիս և պատմական հարաբերություններին։ Դանիան դեսպանատուն ունի Անկարայում, իսկ Թուրքիան ունի դեսպանատուն Կոպենհագենում ։ Երկու երկրներն էլ ՆԱՏՕ-ի անդամ են։ Դանիայի և Թուրքիայի միջև դիվանագիտական հարաբերությունները լարվել են «Jyllands-Posten» թերթում Մուհամմադի ծաղրանկարների և Roj TV-ի գործի պատճառով (Roj TV-ի հեռարձակման լիցենզիան դադարեցվել է Դանիայի Գերագույն դատարանի կողմից 2014 թվականի փետրվարի 27-ին ) :
Պատմություն
Այս հարաբերությունները սկսվել են 250 տարի առաջ և, փաստացի, սկսվել են 18-րդ դարում առևտրի ոլորտում։ 1756 թվականի հոկտեմբերի 14-ին կնքվեց Բարեկամության և առևտրի մասին համաձայնագիր սուլթան Օսման III-ի և Դանիայի թագավոր Ֆրեդերիկ V-ի կողմից։ 1758 թվականին Դանիան արտակարգ ներկայացուցիչ է նշանակել Օսմանյան կայսրությունում ։
Ֆրանսիական հեղափոխական պատերազմներ
Երկրորդ կոալիցիայի պատերազմում Դանիան և Օսմանյան կայսրությունը պատերազմում էին միմյանց դեմ։
Նապոլեոնյան պատերազմներ
Թե՛ Դանիան, թե՛ Ֆրանսիան, թե՛ Օսմանյան կայսրությունը դաշնակիցներ էին Նապոլեոնյան պատերազմների ժամանակ՝ 1803-1815 թվականներին, ընդդեմ Միացյալ Թագավորության, Ավստրիայի, Ռուսաստանի և Շվեդիայի։
20 -րդ դար
1920 թվականին տեղի ունեցած հայ-թուրքական պատերազմի ժամանակ Դանիան հանդես եկավ որպես միջնորդ Հայաստանի և Թուրքիայի միջև պատերազմում ։ 1926 թվականին Անկարայում կնքվեց առևտրային համաձայնագիր ։ 1932 թվականին երկու երկրները հաշտության համաձայնագիր կնքեցին Շվեյցարիայի Ժնև քաղաքում ։ 1948 թվականին ստորագրվեց վճարման պայմանագիր ։
1999 թվականի նոյեմբերի 26-ին ստորագրվեց «Համատեղ գործողությունների պլան» քաղաքական, անվտանգության և պաշտպանության ոլորտում, երբ Թուրքիայի արտգործնախարար Իսմայիլ Չեմը այցելեց Դանիա ։
Ծաղրանկարի ճգնաժամը
Դանիայի և Թուրքիայի միջև երկկողմ հարաբերությունները լարվեցին, երբ դանիական «Jyllandsposten» թերթը հրատարակեց մարգարե Մուհամմադի ծաղրանկարները ։ Թուրքիայի վարչապետ Ռեջեփ Թայիփ Էրդողանը դատապարտեց հրապարակումը և քննադատեց Դանիային։ Թուրքական մամուլում հրապարակվում էր Էրդողանի խոսքից մեջբերումներ, որոնցում, մասնավորապես, ասվում էր. «Մուհամմադ մարգարեի ծաղրանկարները հարձակում են մեր հոգևոր արժեքների դեմ։ Պետք է լինի մամուլի ազատության սահմանափակում» ։
Roj TV-ի գործը
Թուրքիան պնդում է, որ հեռուստաալիքը հանդիսանում է Քրդական բանվորական կուսակցության (ՔԲԿ) համար նախատեսված հարթակ, որին նրանք համարում են ահաբեկչական կազմակերպություն և լոբբինգի է ենթարկել Դանիայի կառավարությանը՝ չեղարկելով Roj TV-ի հեռարձակման լիցենզիան։ Թուրքիայի արտգործնախարարության պաշտոնյան հայտարարել է. «Մենք հաստատ գիտենք, որ «Roj» հեռուստաընկերությունը ՔԲԿ-ի ահաբեկչական կազմակերպության մի մասն է։. . ՔԲԿ-ն ԵՄ-ի կողմից հաշվառված է որպես ահաբեկչական կազմակերպություն։ Դանիան ԵՄ անդամ է, և մենք ակնկալում էինք, որ ահաբեկչական խմբավորման հեռարձակող կազմակերպությանը չի տրվի անվճար հեռարձակում» ։ Մինչդեռ կայանի գլխավոր մենեջեր իրաքցի քուրդ Մանուչեհր Թահսիլի Զոնոոզին խոստովանում է, որ կայանը կապ է պահպանում ՔԲԿ-ի հետ, նա դա բնութագրում է որպես անկախ քրդական հեռուստալիք, որը ՔԲԿ-ի վերահսկողության տակ չէ ։ Թուրքական իշխանությունները բազմիցս պաշտոնական բողոքներ են ներկայացրել Դանիայի ռադիոյի և հեռուստատեսության վարչությանը կապված Roj TV–ի հետ, բայց մինչ օրս վարչության կողմից չի ընդունվել ոչ մի բողոք, քանի որ հեռուստաալիքը չի խախտել որևէ կանոն։
2010 թվականի նոյեմբերին Միացյալ Նահանգների դիվանագիտական հեռագրերի արտահոսքի պատճառով հայտնվեց մի դիվանագիտական հաղորդագրություն, որը վերաբերում էր թուրք ներկայացուցչի պահանջին, որ «որպես 2009 POTUS-ի միջնորդավորված գործարքի շրջանակներում Թուրքիայի առարկությունները Անդերս Ֆոգ Ռասմուսենին որպես ՆԱՏՕ-ի գլխավոր քարտուղար նշանակելու մասին։ Գլխավոր քարտուղար նշանակելով՝ Դանիան խոստացել էր պարզաբանել իր օրինական պահանջները, որոնցով նախազգուշացվում են «Roj» հեռուստատեսության փակման վերաբերյալ Թուրքիայի պահանջին միանալու մասին» ։
Roj TV-ի հեռարձակման լիցենզիան դադարեցվել է Դանիայի Գերագույն դատարանի կողմից 2014 թվականի փետրվարի 27-ին ։
Տնտեսական հարաբերություններ
Տնտեսական հարաբերությունները նպաստում են Թուրքիայի արտահանմանը։ 2004 թվականին Թուրքիայի արտահանումը Դանիա աճել է 40%-ով։ Առևտրաշրջանառությունը ներկայումս կազմում է 979,6 միլիոն ԱՄՆ դոլար ։
Ծանոթագրություններ
Կատեգորիա:Թուրքիայի երկկողմ հարաբերություններ Կատեգորիա:Դանիայի արտաքին հարաբերություններ
Կիոտոյի ազգային թանգարան
Կիոտոյի ազգային թանգարան, ամենահին ու հանրահայտ գեղարվեստական թանգարանը Ճապոնիայում։ Գտնվում է Հիգասիյամա շրջանի Կիոտո քաղաքում (Ճապոնիա)։
Պատմություն
Կիոտոյի ազգային թանգարանը հիմնադրվել է 1897 թվականին՝ որպես Կիոտոյի կայսերական թանգարան ։ Շինարարական աշխատանքներն սկսվել են 1889 թվականին՝ Տոկիոյի (այժմ՝ Տոկիոյի ազգային թանգարան) և Նարայի (այժմ՝ Նարայի ազգային թանգարան) կայսերական թանգարանների կառուցման աշխատանքների հետ միաժամանակ։ Շինարարական աշխատանքներն ավարտվել են 1895 թվականի հոկտեմբերին։ Թանգարանի գլխավոր ցուցասրահը՝ Տոկուբեցու տենդզիկանը, նախագծվել է ճարտարապետ Տոկումա Կատայամայի կողմից։ 1966 թվականին ավարտվել է Ազգային թանգարանի շինարարական աշխատանքներն ու տեղի է ունեցել նոր ցուցասրահի բացումը՝ Քեյիթի Մորիտայի կողմից։
1969 թվականին Գլխավոր ցուցասրահի շենքը, Գլխավոր դարպասները, տոմսարկղը և թանգարանի կոմպլեքսի շուրջ կառուցված արգելապատը հսկվել են պետության կողմից և հայտարարվել Մշակութային կարևոր ժառանգությանը։
Հավաքածու
Կիոտոյի ազգային թանգարանի ցուցադրանմուշների հավաքածուն իրենից ներկայացնում է ճապոնական ավանդական և Ասիայի երկրների նմանօրինակ արվեստ։ Հավաքածուի կազմի մեջ մտնում են ավելի քան 12․000 նմուշներ, որոնցից 230–ը համալրում են Ճապոնիայի ազգային գանձերի շարքը։ Շատ ցուցանմուշներ կայսերական պալատից կամ Ճապոնիայի հինավուրց տաճարներից փոխանցվել են թանգարանին։ Այդտեղ առկա է նաև նկարների մեծ հավաքածու, որտեղ պատկերված են այդ երկրի արվեստի տարաբնույթ գանձեր։
Աղբյուրներ
Կատեգորիա:Կիոտոյի մշակույթ Կատեգորիա:Թանգարաններ այբբենական կարգով Կատեգորիա:Ճապոնիայի պատկերասրահներ
Էմմա Կալվե
Էմմա Կալվե, ծնյալ՝ Ռոսա Էմմա Կալվետ, ֆրանսիացի օպերային սոպրանո։
Հիասքանչ դարաշրջանի հավանաբար ամենահայտնի ֆրանսուհի օպերային երգչուհին էր, որն ունեցել է միջազգային կարիերա՝ կանոնավորապես հանդես գալով Նյու Յորքի Մետրոպոլիտեն օպերայում և Լոնդոնի Կովենտ գարդեն արքունական թատրոնում։
Վաղ կյանք
Ծնվել է Ֆրանսիայի Ավերոն գավառի Դեկազվիլ համայնքում 1858 թվականի օգոստոսի 15-ին։ Ծնվելիս նրան տվել են Ռոսա Էմմա Կալվետ անունը։ Հայրը՝ Ջասթին Կալվետը, ինժեներ էր։ Մանկությունն անցկացրել է ծնողների հետ Իսպանիայում, հետո ուսում առել Ռոքֆոր սյուր Սուլզոնի և Ավերոնի տարբեր վանական դպրոցներում։ Ծնողների ամուսնալուծվելուց հետո մոր հետ տեղափոխվել է Փարիզ, որտեղ փորձել է ընդունվել կոնսերվատորիա, երբ դեռ երգեցողություն էր ուսումնասիրում Ժյուլ Պուժեի մոտ։
Փարիզում երաժշտության դասեր է ստացել մեցցո-սոպրանո Մաթիլդա Մարքեզիից և Մանուել Գարսիայից։ Շրջագայել է Իտալիայում, որտեղ հանդիպել է հանրահաայտ դերսանուհի Էլեոնորա Դուզեին, որի դերակատարումները մեծ ազդեցություն են գործել երիտասարդ երգչուհու վրա․ ինքնուրույն ուսումնասիրել է բեմական արվեստ և շարժուձև՝ ուշադիր հետևելով Դուզեի ներկայացումներին։
Կարիերա
Օպերային դեբյուտը կատարել է 1881 թվականի սեպտեմբերի 23-ին Բրյուսելի Լա Մոննե օպերայում Շառլ Գունոյի «Ֆաուստով»։ Հետագայում երգել է Միլանի Լա Սկալայում ու Նեապոլի, Հռոմի, Ֆլորենցիայի գլխավոր թատրոններում։
1891 թվականին Փարիզ վերադառնալով՝ կերտել է Սյուզելի դերը Պիետրո Մասկանիի «Ընկեր Ֆրից» օպերայում, հետագայում նույն դերը կատարել է նաև Հռոմում։ Ունեցած հաջողության շնորհիվ նրան հրավիրել են կատարելու Սանտուցցայի դերը «Գեղջկական ասպետություն» օպերայի ֆրանսիական պրեմիերայում, որը համարվել է նրա լավագույն դերերից մեկը։ Հաջողությունը կրկնել է Լոնդոնում։
1892 թվականին 6 ամիս անցկացրել է Հռոմում և սովորել Սիքստինյան մատուռի նվագախմբի վերջին ղեկավար Մուստաֆայի մոտ՝ կես օկտավա ավելացնելով իր ձայնասահմանին։ Հաջորդ հաջողությունը Ժորժ Բիզեի «Կարմեն» օպերան էր։ Նախքան այս դերը սովորել սկսելը մեկնել է Իսպանիա, սովորել իսպանական պարեր, շփվել իսպանացիների հետ ու ընդօրինակել ծխախոտագործ աղջիկների։ 1894 թվականին Փարիզի Opéra-Comique-ում հանդես է եկել այդ դերով։ Քաղաքի օպերասերների կողմից համարվել է երբևէ ելույթ ունեցած Կարմեններից լավագույնը․ մի կոչում, որը մյուս քաղաքներում ևս արձագանք պետք է գտներ։ Նրանից առաջ այդ դերերգը շատերն էին կատարել, այդ թվում՝ Ադելինա Պատտին, Միննի Հաուկը, Սելեստին Գալլի-Մարյեն, բայց քննադատներն ու երաժիշտները միակարծիք էին, որ Կալվեի դերակատարման մեջ են նրանք գտել Բիզեի՝ սևիլիացի ծխախոտագործ աղջկա իդեալական կերպարը։ Ամերիկայում առաջին անգամ ելույթ է ունեցել 1893–1894 թվականների համերգաշրջանում որպես Մինյոն, որից հետո կանոնավոր կերպով այցելել է երկիր՝ հանդես գալով ինչպես գրանդ օպերաներում, այնպես էլ համերգային շրջագայություններով։ Մետրապոլիտեն օպերայում Սանտուցցայի դերով դեբյուտից հետո 1893-1904 թվականների ընթացքում այնտեղ երգել է ընդհանուր առմամբ 261 անգամ։ 1894 թվականին Լոնդոնում կերտել է հատուկ իր համար ստեղծված Անիտայի կերպարը Ժյուլ Մասնեի «La Navarraise» օպերայից, իսկ 1897 թվականին երգել նույն կոմպոզիտորի «Sapho» օպերայում։
1899 թվականին Փարիզում կատարել է Օֆելիայի դերերգը Ամբրուազ Թոմայի «Համլետ» օպերայում, սակայն դերը նրան հարմար չէր և դրանով այլևս հանդես չի եկել։ Հաջողությամբ հանդես է եկել շատ դերերում, այդ թվում՝ կոմսուհու դերը «Ֆիգարոյի ամուսնությունը» օպերայից, Ֆելիսյեն Դավիդի «Լալա-Ռուխ» օպերայի գլխավոր հերոսուհու դերը, Պամինայի դերը «Կախարդական սրինգ» օպերայից, Կամիլի դերը Ֆերդինանդ Հերոլդի «Զամպա» օպերայից, սակայն հայտնի է որպես լավագույն Կարմեն։
Մետրոպոլիտեն օպերայում Կալվեի կարիերան հանկարծակի ընդհատվել է 1904 թվականին, ինչպես նշել է Իրվինգ Կոլոդինն իր «THE METROPOLITAN OPERA» [Knopf 1968] գրքում։ Մետրոպոլիտեն օպերայում կիրակի երեկոյան Կալվեն պետք է մի շարք պրովանսական երգեր երգեր. երաժշտական տնօրեն Ֆելիքս Մոթթլը պետք է դաշնամուրով նվագակցեր նրան։ «Երբ նրանք արդեն սկսում էին, Կալվեն շրջվել է ու խնդրել երաժշտությունը մի տոն իջեցնել։ Տղամարդը հրաժարվել է, իսկ Կալվեն հեռացել է բեմից ու նաև Մետրոպոլիտենի պատմությունից։ Երբ նա նորից Նյու Յորք է եկել, հանդես է եկել Համմերսթայնի թատրոնում (1907)»։
Պարանորմալ երևույթներով է հետաքրքրվել ու նշանվել օկուլտ գրող Ժյուլ-Բուայի հետ ։
1893/1894 թվականների ձմռանը շվեյցարական ծագմամբ ամերիկացի նկարիչ Ադոլֆո Մյուլլեր-Ուրին (1862–1947) պատկերել է նրան ամբողջ հասակով, կանաչ-կապույտ զգեստով, սև եզրերով օպերային սպիտակ-ոսկեգույն թիկնոցով՝ ամերիկյան վարդեր գրկած։ Նկարն անհետացել է, բայց 1894 թվականի մարտին նույն նկարչի կողմից արված գունամատիտով նրա պատկերը հայտնաբերվել է լոնդոնյան մի մասնավոր հավաքածուում։
Հետագա կյանք
Վախճանվել է 1942 թվականի հունվարի 6-ին Էրո դեպարտամենտի Մոնպելիե քաղաքում և հուղարկավորվել Միյո համայնքում ։ Ձայնը պահպանվել է 1902-1920 թվականների ընթացքում արված մի շարք ձայնագրություններում, որոնք առկա են CD տարբերակով։
Ազդեցություններ
Իր ինքնակենսագրականում Կալվեն Սվամի Վիվեկանանդայի մասին գրել է․ «Նա իսկապես աստծո մարդ է, ազնվական էակ, սուրբ, փիլիսոփա ու իսկական ընկեր։ Նրա ազդեցությունն իմ հոգևոր կյանքի վրա հսկայական է․ իմ հոգին նրա հանդեպ հավերժական երախտագիտություն է տածելու» ։
Կալվեի մասին Սվամի Վիվեկանանդան գրել է․ "Նա աղքատ էր ծնվել, բայց իր բնածին տաղանդի, հոյակապ աշխատանքի և աշխատասիրության շնորհիվ այժմ անչափ հարուստ է և վայելում է թագավորների ու կայսրերի հարգանքը։ Գեղեցկության, երիտասարդության, տաղանդի ու աստվածային ձայնի հազվագյուտ համադրությունը Կալվեին դասել է արևմուտքի երգիչների մեջ ամենաբարձր շարքում։ Իհարկե, աղքատությունն ու թշվառությունը լավ ուսուցիչներ են։ Իր մանկության օրերի մշտական պայքարը դառն աղքատության, թշվառության ու զրկանքների դեմ, որը հանգեցրել է դրանց նկատմամբ նրա այսօրվա հաղթանակին, նրա կյանքին հաղորդել է եզակի համակրանք և մտքի խորություն` լայն աշխարհայացքով։"
Ծանոթագրություններ
Գրականության ցանկ
Արտաքին հղումներ
Կատեգորիա:1858 ծնունդներ Կատեգորիա:1942 մահեր Կատեգորիա:Ֆրանսիացի օպերային երգչուհիներ Կատեգորիա:Պատվո լեգեոնի շքանշանի ասպետներ Կատեգորիա:20-րդ դարի օպերային երգչուհիներ Կատեգորիա:Ֆրանսիացի սոպրանոներ
Բելիզի պատմություն
Բելիզի պատմությունը սկսում է իր հաշվարկը 1000 տարի առաջ։ Մայաների քաղաքակրթությունը տարածվել է ժամանակակից Բելիզի տարածքում մ․թ․ա․ 1500 թվականից մինչև մ․թ․ա․ 200 թվական և իր ծաղկունքի գագաթնակետին է հասել մոտ 1200 թվականին (մ․թ․)։ Մի քանի ճարտարապետական հուշարձաններ՝ մասնավորապես Կահալ Պեչը, Կարակոլը, Լամանայը, Լուբաանտուն, Ալթուն–Հան, Շունանտունիչը, վկայում են այդ փուլում զարգացած և խիտ բնակեցված քաղաքակրթության գոյության մասին։ Առաջին փաստացի գրանցված եվրոպական գաղութը ստեղծել են Անգլիայի ծովագնացները, որոնք 1638 թվականին ենթարկվել են նավաբեկության։ Հետագա 150 տարիների ընցացքում ստեղծվել են բազմաթիվ անգլիական գաղութներ։ Այդ շրջանը նշանավորվել է նաև ծովահենությամբ և բնիկների ու հարևան իսպանական գաղութների վրա հարձակումներով ։
18–րդ դարի վերջին Մեծ Բրիտանիան նշված մարզ առաջինն է ուղարկել պաշտոնական ներկայացուցիչ, բայց Բելիզը իրականում մինչև 1840 թվականը այդպես էլ փաստացի չի անվանվել «Բրիտանական Հոնդուրաս»։ 1862 թվականն այն դարձել է բրիտանական գաղութ։ Հետագայում ժողովրդավարական կառավարության ընդլայման համար կատարվել են որոշակի սահմանադրական փոփոխություններ։
Նախարարական համակարգի ներքո լիարժեք ներքին ինքնքկառավարում ձեռք է բերվել 1964 թվականի հունվարին։ Տարածաշրջանի պաշտոնական անվանումը «Բրիտանական Հոնդուրասից» «Բելիզ» է փոխվել 1973 թվականի հունիսին, իսկ լիարժեք անկախություն շնորհվել է 1981 թվականի սեպտեմբերի 21-ին ։
Ծանոթագրություններ
Կատեգորիա:Բելիզի պատմություն Կատեգորիա:Կենտրոնական Ամերիկայի պատմություն
Նյումա Դենի Ֆյուստել դե Կուլանժ
Նյումա Դենի Ֆյուստել դե Կուլանժ (Numa Denis Fustel de Coulanges, ), ֆրանսիացի պատմաբան, «Հին քաղաք» դասական աշխատանքի հեղինակն է։
Կենսագրություն
1853 թվականին ավարտել է բարձրագույն մանկավարժական դպրոցը։ 1860 թվականից Ստրասբուրգի համալսարանի պրոֆեսոր է։ 1870 թվականից դասավանդել է բարձրագույն մանկավարժական դպրոցում, իսկ 1880-1883 թվականներին եղել է նրա տնօրենը։ 1878 թվականից եղել է Փարիզի համալսարանի պրոֆեսոր։
Նրա գիտական մոտեցումը արտահայտվել է որպես. «փաստեր, փաստեր, ոչինչ, բացի փաստերից» ։
Ռուսաստանում միջնադարի հայտնի պատմաբանների շրջանում անտիկ աշխարհի միջնադարի փոխարինման և Արևմտյան Եվրոպայում ֆեոդալական հարաբերությունների ծագման մասին իր գաղափարները զարգացրեց Ի. Մ. Գրևսը, իսկ քննադատեց՝ Պ. Գ. Վինոգրադովը ։
Արտաքին հղումներ
Կատեգորիա:19-րդ դարի գիտնականներ Կատեգորիա:Ֆրանսիացի պատմաբաններ Կատեգորիա:Պատվո լեգեոնի շքանշանի սպաներ Կատեգորիա:Փարիզի համալսարանի շրջանավարտներ
Միխայիլ Պիսմեննի
Միխայիլ Պիսմեննի (Михаил Андреевич Письменный, ), ռուս գրող և թարգմանիչ։
Կենսագրություն
Ավարտել է Կուդինովի մեքենաշինական տեխնիկումը, աշխատել է որպես փականագործ, խառատ և կոնստրուկտոր տարբեր գործարաններում, իսկ Կոմենսկու համալսարանի (Բրատիսլավա) փիլիսոփայության ֆակուլտետն ավարտելուց հետո աշխատել է որպես հաղորդավար և թարգմանիչ «Ռուսաստանի ձայնը» (Голос России) ռադիոկայանում։ «Ռուսաստանի ձայնը» ռադիոկայանում դարձել է Ալեքսանդր Պուշկինի 200-ամյակին նվիրված «Պուշկինը և սլովակյան պոեզիան» հաղորդաշարի հեղինակ։
2008 թվականից աշխատել է որպես արձակի խմբագիր Кольцо «А» ալմանախում։ Եղել է Մոսկվայի գրողների միության անդամ։
Միխային Պիսմեննին մահացել է 2011 թվականի դեկտեմբերի 16-ին Մոսկվայում։ Թաղված է Նոգինսկում։
Արտաքին հղումներ
Կատեգորիա:Խորհրդային գրողներ Կատեգորիա:Ռուս գրողներ Կատեգորիա:Ռուս թարգմանիչներ
Ֆուտբոլի աշխարհի առաջնություններում օգտագործված գնդակների ցանկ
Այս աղյուսակում ներկայացված է Ֆուտբոլի աշխարհի առաջնություններում օգտագործված գնդակների ցանկը՝  լուսանկարներով և նկարագրությամբ։  1970 թվականից բոլոր գնդակները թողարկել Է  սպորտային հագուստ և պարագաներ արտադրող  Ադիդաս  ընկերությունը։
Ծանոթագրություններ
Կատեգորիա:Ցանկեր:Ֆուտբոլ Կատեգորիա:Ֆուտբոլի աշխարհի առաջնություն Կատեգորիա:ՖԻՖԱ մրցություններ
Վոլլաստոն
Վոլլաստոն (Wollaston Lake), լիճ Կանադայի Սասկաչևան նահանգում։ Գտնվում է նահանգի հյուսիս-արևելքում։ Կանադայի խոշորագույն լճերից մեկը` 2286 կմ² ջրային մակերեսով, ընդհանուր մակերեսը` 2681 կմ², Սասկաչևանի նահանգի երրորդ ամենամեծ լիճն է ։ Լճի երկարությունը 70 մղոն (112 կմ) է, առավելագույն լայնությունը 25 մղոն (40 կմ) ։ Ծովի մակերևույթից ունի 398 մ բարձրություն։ Նոյեմբերից հունիս ընկած շրջանում լիճը սառչում է ։ 1800 թվականին Պիտեր Ֆիդլերի կողմից հայտնաբերվել է Վոլլաստոն լիճը, այնուհետև օգտագործվել է մորթու առևտրով զբաղվող առևտրականների կողմից որպես տրանսպորտային միջանցք, երկու գետի միջև ընկած ջրբաժանի միջով։ 1821 թվականին անվանվել է անգլիացի քիմիկոս Ուիլիամ Հայդ Վոլլաստոն և բևեռախույզ Ջոն Ֆրանկլինի կողմից։
Լճի ափին գտնվող միակ բնակավայրը նույնպես կոչվում է Վոլլաստոն Լեյք (մոտ 800 բնակիչ) և գտնվում է լճի արևելյան ափին։ Լճի մոտ է գտնվում ոչ մեծ Վոլլաստոն Լեյք օդանավակայանը։ Լճի արևմտյան ափով է անցնում բոլոր եղանակներին գործող 905 ավտոմայրուղին, տրանսպորտային հաղորդակցության հարմարավետության համար ձմռան ամիսներին լճի ափերը միավորվում են ձմեռնուղով։ Հիմնական սնումը Գիկ գետից է, որը հոսում հարավ-արևմուտում։
Վոլլաստոնը աշխարհի ամենամեծ լիճն է, որը գտնվում է ջրբաժանի վրա և, բնականաբար, հոսում է երկու տարբեր ավազանների՝ Մակենզի և Չերչիլ գետի վրայով։ Լճից հյուսիս-արևմուտք գտնվում է Ֆոնտ դե Լակ գետի, Բլեք Լեյքի, Աթաբասկայի և Մակենզիի միջով թափվում է Հյուսիսային օվկիանոս։ Լճի հյուսիսարևելյան անկյունից միանում է Կոչրան գետով դեպի Դեր լճին, այնուհետև Չերչիլ գետի համակարգի միջոցով Հուդզոնի ծովին ։
Լճում զարգացած է սպորտային և սիրողական ձկնորսությունը։ Հատկապես շատ են շիղաձկները, գայլաձկները, լճի կարմրախայտը, արկտիկական ձամբռիկը ։
Ծանոթագրություններ
Կատեգորիա:Կանադայի լճեր Կատեգորիա:Լճեր այբբենական կարգով Կատեգորիա:Հյուսիսային Ամերիկայի լճեր
Մարտական կուղբերը
Մարտական կուղբերը (Воинственные бобры (мультфильм)), խորհրդային մուլտֆիլմ, որը նկարահանվել է «Սոյուզմուլտֆիլմ» ստուդիայում, 1939 թվականին։ Խորհրդային մուլտիպլիկացիայի ակունքներում կանգնած Դմիտրի Բաբիչենկոյի և Ալեքսանդր Բելյակովի վաղ աշխատանքներից մեկն է։ Ֆիլմի ստեղծմանը որպես մուլտիպլիկատոր մասնակցել է Բորիս Դյոժկինը, որը հետագայում հայտնի է դարձել մի շարք ֆիլմերում որպես սցենարիստ և ռեժիսոր։
Ֆիլմը հանրային սեփականություն է, քանի որ թողարկվել է ավելի քան 70 տարի առաջ։ Որոշ աղբյուրներում այն դասվում է խորհրդային մուլտիպլիկացիայի դասական նմուշներին ։ Մուլտֆիլմը նկարահանվել է դիսնեյյան ոճով, օգտագործվել է աղմկային-երաժշտական հնչյունավորում։
Սյուժե
Ջրհեղեղից հետո կուղբերի ընտանիքը ընկնում է անմարդաբնակ կղզի, որտեղ սկսում է կարգավորել իր կյանքը։ Բայց նույն հատվածում ալիքները ցամաք են նետում դուրս չար լուսան, որը կուղբերի որս է սկսում։ Բայց սրամտության շնորհիվ ընտանիքը հաղթում է թշնամուն։